Han var søn af glarmester Peter Christian Weinreich Fischer (1772-1834) og Else Cathrine Bech (ca. 1773-1842). På industriudstillingen i København [[1834]] udstillede han sit af [[Kunstakademiet]] roste [[mesterstykke]], [[Københavns våben]] malet og indbrændt på glas (nu i [[Den Gamle By]]), og det af ham her med [[glasmaleri]] gjorte forsøg fortsatte han, således med forgyldte glas i [[1836]] og på udstillingen i [[1844]], hvor hans bidrag var en [[Jomfru Maria|madonna]] i glasmaleri. Det var derfor naturligt, at han blev taget i brug af kong [[Christian 8.|Christian VIII]], da denne [[1843]] ønskede, at der til vinduerne i Christian IV's Kapel i [[Roskilde Domkirke]] skulle udføres glasmalerier. Disse vinduer, der kostede 4 års arbejde (prisen var til gengæld 8700 kr.), kom i stand, men de blev ikke anvendt efter bestemmelsen, da planen for kapellets dekoration helt blev forandret. To af vinduerne er nu anbragt i [[Frederiksborg Slotskirke]], mens de to andre gik til grunde ved [[Christiansborgs brand 1884]]. Fischer leverede lignende arbejder til en del herregårdskapeller og til [[Haderslev Domkirke|Haderslev Kirke]].
Historie Ledelse Foreninger Ledere